אשה בודדה
אשה בודדה- היא קצת אישה והרבה בדידות קשה; הלוך וסוב היא בודה תנועות ליבה מן הספרים; קצת לעצמה והרבה בשביל אחרים; גיל בדידותה - כבר לא ידוע אף לעצמה; כשהיא הולכת ברחוב- מה הולך איתה מלבד הרחוב; ומה הולך לפניה מלבד בושם בדידותה-; לפעמים היא מתאהבת בשיר.; העיר שלה קרה ודואבת- ואם היא גרה כאן בסביבה; יש לה ים המקבל אותה באדווה ובהבנה; והגלים מגלים לה פתאום אביב- עונת הזדמנויות; אשה בודדה לרב נפשה עייפה, באין קול, באין רואים; היא אשה לעצמה בגוב ערירותה; ובלילה היא מציעה לעצמה את מיטתה.; מכינה לעצמה את אדמתה; והרטט עובר בה- רוח ועלטה; הבאים ויוצאים כלא היו; 